Andijon viloyatiga yangi prokuror tayinlandi

17-yanvar kuni Andijon viloyati hokimligida o‘tkazilgan yig‘ilishda Sirojiddin Eshquvvatov viloyat prokurori sifatida tanishtirildi, deb xabar bermoqda “Daryo” muxbiri.

Sirojiddin Eshquvvatov 2021-yil mart oyidan buyon Namangan viloyati prokurori o‘rinbosari lavozimida ishlab kelayotgan edi.
U 1980-yilda Jizzax viloyatida tug‘ilgan. 2002-yilda Toshkent davlat yuridik institutini va 2009-yilda Bosh prokuratura Oliy o‘quv kurslarini tamomlagan. 2011—2014-yillarda O‘zbekiston Bosh prokuraturasi prokuratura organlarida tergovni nazorat qilish boshqarmasi boshlig‘ining o‘rinbosari – axborot-tahlil bo‘limi boshlig‘i lavozimida faoliyat olib borgan.
Eslatib o‘tamiz, 2021-yilning dekabr boshlarida Andijon viloyati prokurori vazifasida ishlagan G‘ayrat Fozilov faoliyatida yo‘l qo‘ygan xato-kamchiliklari uchun egallab turgan lavozimidan ozod etilgandi.
 Andijon prokuraturasi xodimi 15 ming dollar pora bilan qo‘lga tushdi
Avvalroq Bosh prokuratura jiddiy xato va kamchiliklarga yo‘l qo‘ygan 18 nafar xodimni intizomiy jazoga tortgani to‘g‘risida xabar berilgandi.